[{"text_idx": "#000001", "text": "Eile trepialust kohendades avastasin, et seal ripuvad vo\u0303o\u0303rad pu\u0308ksid. Ilmselgelt mitte meie omad, vo\u0308o\u0308u\u0308mbermo\u0303o\u0303t paarku\u0308mmend cm va\u0308hem kui u\u0308ksko\u0303ik kummal meist va\u0308hemasti viimased 55 aastat..."}, {"text_idx": "#000002", "text": "Seda enam, eriti pikalt need seal rippuda pole saanud, varn seina sai millalgi suve hakul, ja lumist ku\u0308lma aega on olnud alles paar-kolm kuud."}, {"text_idx": "#000003", "text": "Tegin mo\u0303ttes nimekirja viimase aja ku\u0308lalistest, kes mahutaks end pu\u0308kstesse 152 D. Misiganes see D seal lo\u0303pus ta\u0308hendab."}, {"text_idx": "#000004", "text": "Vo\u0303tsin kontakti 5 erineva lapsevanemaga."}, {"text_idx": "#000006", "text": "Aga pu\u0308ksid pole mingid niisama pu\u0308ksid, need pu\u0308ksid on vee- ja lumekindlad ja sooja voodriga."}, {"text_idx": "#000007", "text": "Las nad siis ripuvad, nu\u0308u\u0308d ko\u0303ik teavad, kust saab, kui vaja peaks minema."}, {"text_idx": "#000008", "text": "105 aastat on pikk aeg."}, {"text_idx": "#000009", "text": "Raadio u\u0308tles, et Eestis on 5 inimest, kes on vanemad (vo\u0303i sama vanad) kui Eesti riik. Aga mitte minu tutvusringkonnas"}, {"text_idx": "#000010", "text": "Saaremaa-vanaema oli 25, kui Eesti iseseisvus, ja kuigi elas pika elu... 91 aastat, iseseisvuse taastamist tema ei na\u0308inud."}, {"text_idx": "#000011", "text": "Tegelikult on kattumine hoopis selles, et neil oli u\u0308hel pa\u0308eval su\u0308nnipa\u0308ev ja seega on vanaemal ta\u0308na 130. su\u0308nniaastapa\u0308ev."}, {"text_idx": "#000012", "text": "Kui Pilvi su\u0308ndis, oli EW 10 aastane. Nii et tema saab sel aastal oma juubelit ta\u0308histada. Nagu Eesti riikki."}, {"text_idx": "#000013", "text": "Aga tema 11. su\u0308nnipa\u0308eval algas II maailmaso\u0303da."}, {"text_idx": "#000014", "text": "Minu ka\u0308es on ema vana salmik, kus sees Pilvi joonistatud pilt aastast 1942."}, {"text_idx": "#000015", "text": "Ka ja\u0308rgmise pildi joonistanud laps on su\u0308ndinud 1928. aastal. Ainult et temale oli antudki elada vaid 10 aastat."}, {"text_idx": "#000016", "text": "Jo\u0303udis joonistada pildi EV 21."}, {"text_idx": "#000017", "text": "Et kui ma\u0308rkad vastuolusid, hakka vastu."}, {"text_idx": "#000018", "text": "Vo\u0303i umbes nii. Seda enam, et mo\u0303ni vastuolu lihtsalt hakkab vastu."}, {"text_idx": "#000019", "text": "Ega vahet pole, igatahes olen ma u\u0308ritanud end pa\u0308evapoliitiliste ku\u0308simustega kursis hoida, seejuures ma\u0308rganud vastuolusid ning na\u0308inud ja tunnetanud vastuhakku."}, {"text_idx": "#000020", "text": "Aga kui juba kalendris on sees valimistega seotud reklaam (soojad ka\u0308ed!), ja\u0308relikult on teema oluline."}, {"text_idx": "#000021", "text": "To\u0303si, kalendril keerasin ma\u0308rtsikuu ette. Mitte et minu na\u0308rv poleks vastu pidanud, aga paar pa\u0308eva tagasi ka\u0308is ku\u0308las noormees, 6 aastat vana, ja nii kui kalendrit ma\u0308rkas, po\u0303genes huilates ko\u0308o\u0308gist. Pa\u0308rast la\u0308hedased u\u0308tlesid, et tal on valimisreklaamide allergia."}, {"text_idx": "#000022", "text": "Niisiis, keerasin aja edasi... ja o\u0303igesti tegin, saingi oma lilled ja liblikad*! Alles eelmises postituses igatsesin. Vo\u0303i oli see u\u0308le-eelmises."}, {"text_idx": "#000023", "text": "Mitte et ma ostma hakkaks, aga ilus ikka."}, {"text_idx": "#000024", "text": "Kui tulla tagasi valimiste juurde, mingi vastumeelsus on ka minu hinges."}, {"text_idx": "#000025", "text": "Kuna mul eluaegsed orienteerumisraskused, leidsin kompassi, mis peaks o\u0303iget suunda na\u0308itama. O\u0303nn, et tulemuse ja\u0308a\u0308dvustasin, vaevalt et muidu ma\u0308letaksin, nu\u0308u\u0308d aeg-ajalt vaatan ja pean endaga aru."}, {"text_idx": "#000026", "text": "Aga... tark ei torma, igaks juhuks vo\u0303tsin vastu teise kompassi pakkumise ka."}, {"text_idx": "#000027", "text": "No ei olnud samad tulemused... ainult viimasele kohale ja\u0308i sama erakond. Abiks see pole, sest seda, keda ma ei vali, seda tean ma niigi."}, {"text_idx": "#000028", "text": "Erakonda valida ei oska, aga lappasin la\u0308bi ko\u0303ik meie piirkonna nimekirjad, ja u\u0308he meelepa\u0308rase naisisiku leidsin."}, {"text_idx": "#000029", "text": "Muidugi on aega veel mo\u0303elda."}, {"text_idx": "#000030", "text": "Seda enam, et Vikerraadio lo\u0303i minuga kampa ;) ... et aitab mo\u0303elda! Eetris oli valimiseelne saade \"Vastasseis\"... aga sisse ra\u0308a\u0308giti nii vastuolud kui vastuhakk :P"}, {"text_idx": "#000031", "text": "No katsu siis sina see tark olla, kes o\u0303ige otsuse teeb ;)"}, {"text_idx": "#000032", "text": "Mina ta\u0308na Selveris, laon kaupa lindile, u\u0308mardan ja liidan. Grossi poes olin paari euroga plussi ja\u0308a\u0308nud, nu\u0308u\u0308d nagu raha ees eksimisvo\u0303imaluseks ;)"}, {"text_idx": "#000034", "text": "Tore oleks, kui kuskilt oleks tulnud ka ta\u0308nuso\u0303nad vo\u0303i o\u0303nnesoovid, aga pole hullu. Nagunii oli ts\u030ceki peal kirjas, et minu vo\u0303it kokku 10.16."}, {"text_idx": "#000035", "text": "Aga arvutamine la\u0308ks sassi, nii et ma ei saanudki ta\u0308na oma matemaatilist vo\u0303imekust lo\u0303puni testida."}, {"text_idx": "#000036", "text": "Aita\u0308h ka kaugelt tulnud ilusa kaardi eest!"}, {"text_idx": "#000037", "text": "Iga kord, kui seda reklaami na\u0308en, o\u0303nneks hilinesin kalendris* lehe keeramisega, nii et na\u0308en 15 pa\u0308eva va\u0308hem, aga igal pool mujal ikka."}, {"text_idx": "#000038", "text": "Iga kord ma mo\u0303tlen, et kindad peavad ju ka\u0308es olema! Aga siis mo\u0303tlen edasi, et tegelikult peavad ka\u0308ed kinnastes olema. Mis kasu on, kui kindad ka\u0308es (peos) on, pigem on oht, et va\u0308hemalt u\u0308he kaotad a\u0308ra. Mul on igaks juhuks 3 paari kindaid, kui va\u0308lja la\u0308hen, siis on lootust, et u\u0308he paari leian ikka u\u0308les. Aga mitte alati! Na\u0308dal tagasi, kui o\u0303htusele ko\u0303nniringile la\u0308ksin, kindaid ei leidnud. No u\u0308hed tegelikult leidsin, need olid ma\u0308rjad. Nii ma siis panin ka\u0308ed hoopis to\u0308o\u0308kinnastesse, ajas asja a\u0308ra ku\u0308ll."}, {"text_idx": "#000039", "text": "Kajal on kaunid ka\u0308ed ja peened so\u0303rmed, tal hakkavad ku\u0308ll na\u0308pud ku\u0308lmetama, nii tahaks o\u0308elda: kindad ka\u0308tte!"}, {"text_idx": "#000040", "text": "Ja la\u0308hen o\u0303ue lund rookima. Mida see ilmataat ku\u0308ll mo\u0303tleb, nu\u0308u\u0308d vastu kevadet ja\u0308lle uued hanged maja u\u0308mber tuuseldanud."}, {"text_idx": "#000041", "text": "Ilmataat vo\u0303i talvetaat... no ma ei tea, miks just taadid, mitte memmed. Ilmselge vihje, memmedele ei taheta suurt vo\u0303imu anda, ole lumememm, kui just tahad, pu\u0308si paigal ja a\u0308ra kobise, suured otsused ikka taatidelt. Ja kui nad otsustuso\u0303igusest ilma ja\u0308etakse, siis mossitavad."}, {"text_idx": "#000042", "text": "Kahe na\u0308dala pa\u0308rast (vist) on valimised."}, {"text_idx": "#000043", "text": "Ma valin kevade! Seal on linnud ja liblikad. Mulle oleks selline reklaam rohkem meeldinud."}, {"text_idx": "#000044", "text": "Aga-aga... vist leidsin oma ringkonnast ka sobiva kandidaadi Riigikokku... et seal taate ja taadihakatisi va\u0308hem oleks ;) Vo\u0303i pigem, et asi oleks rohkem tasakaalus, mulle tegelikult targad mehed meeldivad."}, {"text_idx": "#000045", "text": "*Et miks mul selline kalender? Ju kuskil tasuta jagati ;)"}, {"text_idx": "#000046", "text": "Kui suur koer inimest ru\u0308ndab, siis asjapulgad u\u0308tlevad, et mitte loom pole su\u0308u\u0308di, vaid inimene."}, {"text_idx": "#000047", "text": "Kui inimene inimest ru\u0308ndab, siis leiab ehk tallegi vabanduse. Kuskil keegi on su\u0308u\u0308di."}, {"text_idx": "#000048", "text": "Vo\u0303i kui riik riiki. Ikka keegi teine kuskil... vajutas nupule. Va\u0308hemasti ru\u0308ndaja \"arvates\". Ega ma ei tea, ehk ta arvabki nii."}, {"text_idx": "#000049", "text": "Mina olen vana aja inimene. Ma tean, miks kasse on uputatud, sigu tapetud, kukel on vo\u0303etud pea maha vo\u0303i vasikas, keda alles lapsed nunnutanud, la\u0308heb piduso\u0308o\u0308kide tegemiseks."}, {"text_idx": "#000050", "text": "Tundub ehk o\u0303o\u0303vastav vo\u0303i lausa kriminaalne, kassi uputamise eest vo\u0303id isegi kohtumenetluse kaela saada."}, {"text_idx": "#000051", "text": "Aga muidu, ta\u0308napa\u0308eval su\u0308u\u0308akse ka, nii siga, kana kui vasikat, aga enamasti alles siis, kui poest kilo vo\u0303i paar liha oled ostnud. Parem veel, kui so\u0308o\u0308gikohas koos garneeringuga lauale tuuakse."}, {"text_idx": "#000053", "text": "Kui nu\u0308u\u0308d kaugemale vaadata, Midsomeris igas seerias on kolm laipa. Ja see on veel leebe variant, Po\u0303hjamaa krimisid vaadates na\u0308riks ku\u0308u\u0308si... kui hambad paremad oleks."}, {"text_idx": "#000054", "text": "Ka\u0308imasolevast so\u0303jast parem ei ra\u0308a\u0308gigi, isegi mo\u0303elda ei taha. Nii suur number pooleli ja\u0308a\u0308nud elamisi."}, {"text_idx": "#000055", "text": "Mina lo\u0303in u\u0308he porilase aknaklaasil ka\u0308rbsepiitsaga maha, ei olnud tore. Aga su\u0308u\u0308mekaid ka ei tunne. Pealegi oli klaas pa\u0308rast pla\u0308gane ja laip oli vaja a\u0308ra koristada, ilmselgelt vastik."}, {"text_idx": "#000056", "text": "Endale ma lemmiklooma ei taha. Ma ei taha vastutada, ja ko\u0303ik see muu, mis kaasas ka\u0308ib."}, {"text_idx": "#000058", "text": "Ok, elan u\u0308le, elus on palju koledamaid asju."}, {"text_idx": "#000059", "text": "Ja ehk kuskil alateadvuses siiski tiksub mingi mo\u0303te. Ta\u0308na o\u0308o\u0308sel na\u0308gin unes, et tulin reisilt ja to\u0303in kaasa lemmiklooma. Lendorava. See oli nii-nii armas, pehme ja so\u0303bralik, puges mulle lo\u0303ua alla, oli mo\u0303nusalt soe ja karvane."}, {"text_idx": "#000060", "text": "Terve hommiku tundsin seda soojust ja pehmust oma kaelal, nu\u0308u\u0308d hakkab nagu juba ununema."}, {"text_idx": "#000061", "text": "Tegelikult, ma just sellest tahtsingi ra\u0308a\u0308kida."}, {"text_idx": "#000062", "text": "Pealegi veel Aasta Loom 2023."}, {"text_idx": "#000063", "text": "Ei jo\u0303ua a\u0308ra kiita, kui hooliv see IT va\u0308rk ikka on. Valimissoovitustest ma parem ei ra\u0308a\u0308giks, aga kuidagi ei saa ei u\u0308le ega u\u0308mber. Kaasal on pult peos tuline, kuna pu\u0308u\u0308ab valimistega seotud reklaami kuuldes po\u0303geneda. Mida kiiremini, seda parem ;)"}, {"text_idx": "#000064", "text": "Minule pakuti vo\u0303imalust valijakompassi abil valimispa\u0308evaks end poliitika ja vo\u0303imalustega kurssi viia, et siis juba teadlik valik ja misiganes veel."}, {"text_idx": "#000065", "text": "Mingil ma\u0308a\u0308ral tuleb mul tulemusega no\u0303ustuda, viimaseks ja\u0308i partei, mida ma isegi viimasel vo\u0303imalusel ei valiks, ja va\u0308ikese edumaaga esimeseks partei, mida viimasel Riigikogu valimistel valisingi. Ega ma tookord tulemusega rahul ei olnud, Kaia riigikokku ei saanud, kuigi kogus ha\u0308a\u0308li rohkem kui mo\u0303ni tulevane riigikogulane samast parteist. Nii et ma seekord ei oskagi valikut teha. Vo\u0303imalus on valida pingereas ja\u0308rgmine, eks ma vaatan nimekirjadele na\u0308kku. Kas on su\u0308mpaatseid naisi ;)"}, {"text_idx": "#000066", "text": "Valimised valimisteks, muud pakkumised on ka. Praegu na\u0308iteks on valikus talvesaapad, ja lausa soodukaga. Siin oli lemmiku leidmine tunduvalt lihtsam, ainult et ja\u0308in kauaks kohmitsema, sobivad numbrid said otsa."}, {"text_idx": "#000067", "text": "Aga tegelikult, mitte sellest ko\u0303igest ei tahtnud ma kirjutada."}, {"text_idx": "#000068", "text": "Mu tahvel on kiirema mo\u0303tlemisega kui mina, ikka tehisintellekt. Blogisse kirjutades vo\u0303i Messingeris suhtlemisel pole mul muud vaja, kui paar-kolm ta\u0308hte kribada, ja juba pakub o\u0303iget so\u0303na. Mo\u0303nikord, kasutades mu ta\u0308helepanematust, sekkub mu so\u0303numisse ja paneb sinna omi mo\u0303tteid."}, {"text_idx": "#000069", "text": "Mo\u0303nikord saan sabast kinni, mo\u0303nikord la\u0308hevad mo\u0303ttetud laused teele, eriti Messingeris. O\u0303nneks ei juhtu ainult mul, telefonis saadud so\u0303numite arhiivis on u\u0308ks aastast 2015."}, {"text_idx": "#000070", "text": "Platsil oli hommikul pildi kiirendama vo\u0303tnud, arvas et oma selle mu\u0308u\u0308tidest vist."}, {"text_idx": "#000071", "text": "Armas ju! Eriti veel, kui so\u0303numi tegeliku sisu teada sain ;)"}, {"text_idx": "#000073", "text": "Kirjutasin Messingeris prouale (sugulane 75+) vastuseks lu\u0308hikese lause."}, {"text_idx": "#000075", "text": "O\u0303nn, et sabast kinni sain ;)"}, {"text_idx": "#000076", "text": "Na\u0308dal tagasi, kui Humana proovikabiinis u\u0308ht kampsunit proovisin, mo\u0303tlesin, et miks nad ku\u0308ll nii teevad! Kodus peegli ees pole vaatepilt sugugi nii hull! Vo\u0303iksid siin ju kasutusele vo\u0303tta peeglid, mis olukorda tsipake parandaks, mitte vastupidi. La\u0308hed kabiini, et vaadata, kas sobib... ja saad s\u030coki. Mitte sellepa\u0308rast, et ei sobiks, kampsun ju korralik. S\u030coki saan, kui peeglist ennast vaatan. Ja just proovikabiini peeglist."}, {"text_idx": "#000077", "text": "Ma olen elus mitmeid inimso\u0303bralikumaid peegleid kohanud."}, {"text_idx": "#000078", "text": "Teisest ku\u0308ljest, neil seal kaubanduses vo\u0303ib olla isegi o\u0303igus, sest kui peegel head pilti na\u0308itab, kodus aga selgub, et polegi nii hea, tahab inimene ostu a\u0308kki poodi tagasi viia. Viletsama esmamuljega hilp ja\u0308a\u0308b kohe poodi, aga kui ostad ja kodus avastad, et tegelikult on parem, kui algul tundus, vo\u0303idavad ko\u0303ik. Nii kunde kui kauplus, kodused ehk ka, sest rahulolevat pereliiget on kindlasti kergem va\u0308lja kannatada."}, {"text_idx": "#000079", "text": "Aga ikkagi, poes tundsin, et proovikabiin oma peegliga on u\u0308ks kole koht."}, {"text_idx": "#000080", "text": "Kui juba koledatest kohtadest ra\u0308a\u0308kida, siis ei saa mo\u0308o\u0308da vaadata maanteea\u0308a\u0308rsetest raielankidest. U\u0308ritad ku\u0308ll, aga ikka ja\u0308a\u0308b silm peale."}, {"text_idx": "#000081", "text": "U\u0308hest ku\u0308ljest on kuuldud to\u0303de, et kus metsa raiutakse, seal laastud lendavad. Aga see on jo\u0303hker vanaso\u0303na, kahtlustan, et ei kuulu meie vanavarasse, vaid on naaberriigist sisse toodud. Kui arvestada ko\u0303iki nii ajaloos tehtut kui praegu tehtavat."}, {"text_idx": "#000082", "text": "Aga kolmest ko\u0303ige koledam on, kui satud kuhugi vaenulikku kommentaariumisse. Olen neid ku\u0308ll viimasel ajal suutnud va\u0308ltida, aga siin-seal on ikkagi u\u0308ht-teist silma vo\u0303i ko\u0303rva ja\u0308a\u0308nud. Ei ole tore."}, {"text_idx": "#000084", "text": "Booz\u030ce moi vo\u0303i oo mai gaad"}, {"text_idx": "#000085", "text": "Eestlastest ra\u0308a\u0308gitakse kui usuleigest rahvast, aga ma natuke kahtlen selles."}, {"text_idx": "#000086", "text": "Nii kaua, kui ma\u0308letan, on la\u0308bi aegade meie inimesed Jumala poole po\u0308o\u0308rdunud. Noored isegi rohkem kui vanad. Vo\u0303i on nad lihtsalt ha\u0308a\u0308lekamaid."}, {"text_idx": "#000088", "text": "Kahtlustan, et ta\u0308hendus on sama, aga ilmselgelt kasutatakse u\u0308tlemisel erinevat ha\u0308a\u0308letooni."}, {"text_idx": "#000089", "text": "Ega Jumal pahaks ei pane, temal pole vahet, mis keeles eestlane temaga ra\u0308a\u0308gib. Ko\u0303rvalt kuulmisel lihtsalt kriibib ko\u0303rva."}, {"text_idx": "#000090", "text": "Mina pole kristlane, aga kirikusse aeg-ajalt satun, seal kuulen inimeste ja Jumala mo\u0303tteid eesti keeles. Mo\u0303nikord kuulan Vikerraadio Hommikumo\u0303tisklusi ka, sel na\u0308dalal J.T so\u0303nastuses. Jaan Jaani kirikust."}, {"text_idx": "#000091", "text": "Hommikul ongi hea mo\u0303elda, vo\u0303i siis teiste mo\u0303tteid kuulata vo\u0303i lugeda. Hommikul on pea selge, mo\u0303te jo\u0303uab paremini kohale."}, {"text_idx": "#000092", "text": "Hommikused mo\u0303tted vo\u0303ivad olla muidugi vastuolulised."}, {"text_idx": "#000093", "text": "Ta\u0308na na\u0308iteks, vaatasin aknast va\u0308lja: ja\u0308lle uus lumi peale tulnud!"}, {"text_idx": "#000094", "text": "Ja\u0308lle peab minema lund loopima."}, {"text_idx": "#000095", "text": "Oleks ha\u0308a\u0308lega ja ha\u0308a\u0308lekalt mo\u0303elnud, oleks ko\u0303lanud ehk nii: oo mai gaad! Kui ilus va\u0308ljas on!"}, {"text_idx": "#000096", "text": "Vo\u0303i hoopis: booz\u030ce moi! Mis toimub!"}, {"text_idx": "#000098", "text": "Nojah, just kohises mu ko\u0303rvus ta\u0308nane tavapa\u0308rasest tugevam tuul ja mo\u0303te kontrollis ebama\u0308a\u0308raseid kolksatusi, mis o\u0303uest kostusid. Ka kuidagi nagu ha\u0308daldamine."}, {"text_idx": "#000099", "text": "Ko\u0308o\u0308ki oligi viimane aeg jo\u0303uda. Mitte ainult pudruvesi, ka kohvivesi to\u0303stis tuure, oleks nu\u0308u\u0308d vilega keedukann, vo\u0303iks putru keetes kinnitada, et ka\u0308ib to\u0308o\u0308 ja vile koos. Aga seda kannu mul pole, ma isegi ei tea, mis ha\u0308a\u0308lt u\u0308ks kann vilistades teeb. Minu jaoks on ainult u\u0308ks vile tuttav ja su\u0308damela\u0308hedane. Ma\u0308lestus lapsepo\u0303lvest, Pargi ta\u0308nav oli raudtee vahetus la\u0308heduses, ronge sai nii na\u0308ha kui kuulda. Rongi vile la\u0308bi o\u0308o\u0308une mo\u0303jus turvaliselt."}, {"text_idx": "#000100", "text": "Turvaliselt mo\u0303jub ka kohin, mis mind ko\u0308o\u0308gis vastu vo\u0303tab. Olin teinud tule pliidi alla, ja\u0308relikult o\u0303nnestus esimese korraga, ma\u0308rk sellest need po\u0303lemise ha\u0308a\u0308led, kus mo\u0303ned praksatused tulemu\u0308has."}, {"text_idx": "#000101", "text": "Ku\u0308lmik, kuigi temagi hetkel ha\u0308a\u0308lt teeb, hoiab madalat profiili ja suriseb vaikselt oma nurgas. Ju ta ma\u0308letab, et kaalusin eelmisel suvel kapi va\u0308ljavahetamist. Vanust u\u0308ksjagu, ja ma\u0308rgamise probleemid. Aga sai veidi esmaabi ja nu\u0308u\u0308d olen unustanud, et uus oleks parem."}, {"text_idx": "#000104", "text": "U\u0308ks talvest a\u0308rganud liblikas, pa\u0308eva-paabusilm, peksleb vastu verandaukse klaasi."}, {"text_idx": "#000105", "text": "Mul on majapidamises igal talvel mo\u0303ni liblikas, kevadist a\u0308rkamist aga ei ma\u0308leta. Minu liblikad muutuvad erksaks talve algupoolel."}, {"text_idx": "#000106", "text": "Mo\u0303nikord olen neile isegi verandas jahedama talvituskoha otsinud, aga see suht kasutu tegevus. Pa\u0308ev-paar, ja liblikas ja\u0308lle toas tagasi."}, {"text_idx": "#000107", "text": "Minu liblikad on alati tavalised koerliblikad olnud, seepa\u0308rast kibelen kohe kontrollima, kas Kirjanik ikka to\u0303eseid fakte raamatusse kirjutab ja pa\u0308evapaabusilm ka talvituv liblikas on."}, {"text_idx": "#000108", "text": "Vo\u0303tan tahvli... so\u0303brants on saatnud a\u0308ratuseks foto oma hommikust. Punetav taevas ja naabermajade katused. Mina hommikul nii vara taevasse ei vaata, nii et kaasa ra\u0308a\u0308kida ei oska. See eest eile o\u0308o\u0308sel, nagu po\u0303leks kuskil. Ko\u0303ik oli halli tossu ta\u0308is, kui aknast va\u0308lja vaatasin."}, {"text_idx": "#000109", "text": "Igaks juhuks vaatan u\u0308le, kas olen pildi fotokast Flickrisse pannud. O\u0303nneks olin, kohe oli hea eilset la\u0308bi akna vaadatud o\u0308o\u0308d meelde tuletada."}, {"text_idx": "#000110", "text": "Kusjuures, samal ajal vaatas ta\u0308iskuu ko\u0308o\u0308giaknast sisse, sellest ma ku\u0308ll pilti ei teinud."}, {"text_idx": "#000111", "text": "Aga Flickris ja\u0308i silma u\u0308ks vana pilt, kus vanaema-vanaisa oma lastega peal. Ko\u0303ik mu kolm onu sealhulgas."}, {"text_idx": "#000112", "text": "Eile o\u0303htul tuligi onult meili peale kiri, vo\u0303tsin lahti ja lugesin uuesti u\u0308le. Et kas ta vastas mu ku\u0308simusele ja ma ei ma\u0308rganud, vo\u0303i ja\u0308ttis vastamata. Lugesin u\u0308le, no ei olnud vastanud. Paljudele ku\u0308simustele vastas, aga just see u\u0308ks, see oli vastamata. Pean uuesti ku\u0308sima."}, {"text_idx": "#000113", "text": "Aga kuna oli hommikuste lugemisminutite aeg, vo\u0303tsin raamatu lahti. O\u0303nneks oli ja\u0308rjehoidja ilusti vahel."}, {"text_idx": "#000114", "text": "Tegin tahvli uuesti lahti, guugeldasin pa\u0308eva-paabusilma. Ko\u0303ik on o\u0303ige!"}, {"text_idx": "#000115", "text": "Eestis, nagu suures osas Euroopast, on pa\u0308evapaabusilm ko\u0303ikjal tavaline. Ta lendab augustist septembri alguseni ja pa\u0308rast talvitumist aprillist juunini enne munemist. Erinevalt paljudest liblikatest talvitub ta valmikuna."}, {"text_idx": "#000116", "text": "Mo\u0303nikord on mul kontrollimine paremini la\u0308inud. Va\u0308hemasti esmapilgul."}, {"text_idx": "#000118", "text": "Kalender u\u0308tles, et ei ole ta\u0308iskuu."}, {"text_idx": "#000119", "text": "Pa\u0308rast tuli va\u0308lja, et latern ka ei olnud."}, {"text_idx": "#000120", "text": "O\u0303ige oli hoopis pildi juurde kirjutatud lause, millele ma algul ta\u0308helepanu ei po\u0308o\u0308ranud."}, {"text_idx": "#000121", "text": "Aga kui ma poleks kontrollinud, oleks ta\u0308naseni teadmatuses."}, {"text_idx": "#000123", "text": "Ku\u0308ll ku\u0308llale liiga ei tee"}, {"text_idx": "#000124", "text": "Ko\u0303igepealt tuli raadiost ja\u0308rjejutt. Kuna raamatut olen lugenud ammu-ammu, oli meeldetuletuseks ko\u0303iki osasid pa\u0308ris huvitav kuulata."}, {"text_idx": "#000125", "text": "Mingil hetkel tuli teadmine, et tegelikult olen ma kuuldema\u0308ngu ka kuulnud. Klenskaja oma erilise ha\u0308a\u0308lega sobib imeha\u0308sti Erika rolli, samuti ko\u0303ik teised seal kuuldema\u0308ngus: Ju\u0308ri Krjukov, Ita Ever, Rein Aren, Jaanus Orgulas... uutes osades ei saa neist enam kedagi kuulda. O\u0303nneks on Eesti Rahvusringha\u0308a\u0308lingul oma arhiiv, sealt siis Raadioteater 1979."}, {"text_idx": "#000126", "text": "Nii ma kuulasin kuuldema\u0308ngu ka a\u0308ra."}, {"text_idx": "#000127", "text": "Ja ometi kummitas mind mo\u0303te, et kunagi olen ma seda ka na\u0308inud, mitte ainult kuulnud. Laval? Teles?"}, {"text_idx": "#000128", "text": "Otsisin natuke ja leidsingi. Lavastus aastast 1983. Osades Marje Loorits, Rudolf Allabert, Ago Roo. Ha\u0308sti ma\u0308ngisid, ja kuigi lugu juba mitmendat korda kuulata, nu\u0308u\u0308d siis ka vaadata, ei muutunud tu\u0308u\u0308tuks, pigem vastupidi. Mo\u0303ni asi sai selgemaks... mo\u0303ni seni ma\u0308rkamata tekstikatke pani mo\u0303tlema, et kuidas see nu\u0308u\u0308d ikka oli."}, {"text_idx": "#000129", "text": "Ko\u0303ige lo\u0303puks ja\u0308i minusse ometi tunne, et mitte see pole etendus, mida mina ma\u0308letan."}, {"text_idx": "#000131", "text": "Na\u0308dal on pikk, jo\u0303udsin selle ka a\u0308ra vaadata."}, {"text_idx": "#000132", "text": "Kui end na\u0308dala lo\u0303pus Hansenist Tammsaareni XX vo\u0303istlulugemisel gu\u0308mnaasiumi viimaste klasside gruppi kuulama sa\u0308ttisin, oli mul korralik eelto\u0308o\u0308 tehtud. Nii hea see muidugi polnud, et lu\u0308hikestki katkendit peast lugeda, aga mu meelest ongi palju tahta, et inimene suudab peast ette lugeda mitu leheku\u0308lge rasket teksti. Lugeda nii, et kuulajad naudivad. Ometi, seda need noored reedel mo\u0303isa saalis tegid. Igal esinejal oma la\u0308henemisnurk ja oma stiil, et mo\u0303tet edasi anda."}, {"text_idx": "#000133", "text": "Ja mo\u0303tetest Tammsaare loomingus vajaka ei ja\u0308a\u0308!"}, {"text_idx": "#000137", "text": "Kolm esinejat olid o\u0303ppinud pa\u0308he leheku\u0308ljed, mis vo\u0303etud minu sellel na\u0308dalal taasavastatud teosest, nemad lugesid juba pa\u0308ris tuttavaks saanud tekste romaanist \"Ma armastasin sakslast\". Sealgi surm sees, ja rohkem kui u\u0308ks."}, {"text_idx": "#000138", "text": "See on lugu armastuse ta\u0308htsusest, ta\u0308htsusest isegi olukorras, kui armastus on lootusetu. Nii nagu lugu mitmes teiseski valitud tekstis, olenemata mis teosega on tegu."}, {"text_idx": "#000142", "text": "Fotod mo\u0303isas, pool tunnikest enne u\u0308rituse algust."}, {"text_idx": "#000143", "text": "K kirjutas paar pa\u0308eva tagasi:"}, {"text_idx": "#000144", "text": "Minu auto fooliumist aknakate vo\u0303ib kuskil sihituna ringi liikuda. Na\u0308htavasti on heitunud, ei oska o\u0308elda oma nime ega aadressi. Kui keegi na\u0308eb, vo\u0303iks ma\u0308rku anda. Tal siiani pole kolamise kommet olnud. Kodus ollakse mures"}, {"text_idx": "#000145", "text": "Jooksik leitud. Vajab pisut turgutamist, aga kodusest ravist piisab."}, {"text_idx": "#000146", "text": "Igatahes olen saanud ja\u0308lle targemaks. Muidu oli nii, et kui fooliumist jutt, tuli ko\u0303igepealt mu\u0308ts meelde."}, {"text_idx": "#000147", "text": "Foolimmu\u0308ts, nu\u0308u\u0308d ku\u0308ll juba ajalugu."}, {"text_idx": "#000148", "text": "Aga kadunud kapsel tekitab ku\u0308simusi."}, {"text_idx": "#000149", "text": "Kuidas ta ikka kaduda sai?"}, {"text_idx": "#000151", "text": "Ma paar pa\u0308eva tagasi otsisin oma ka\u0308a\u0308re, suured ka\u0308a\u0308rid, oranz\u030ci va\u0308rvi."}, {"text_idx": "#000152", "text": "Vahepeal olin juba lootuse kaotanud. U\u0308les leidsin ta\u0308iesti juhuslikult."}]